**Fejér Megyei Önkormányzat Közgyűlésének**

**115/2015. (VI.8.) önkormányzati határozata**

**a járásszékhely városok integrált településfejlesztési stratégiája véleményezésének** elfogadásáról

Fejér Megye Közgyűlése megtárgyalta a „Javaslat járásszékhely városok integrált településfejlesztési stratégiája véleményezésének elfogadása” c. előterjesztést és az alábbi határozatot hozta:

1. A Közgyűlés megtárgyalta és elfogadja az előterjesztés 1. sz. mellékletét képező Bicske Város Integrált Településfejlesztési Stratégiája partnerségi egyeztetésre készített tervezetének véleményezését.
2. A Közgyűlés megtárgyalta és elfogadja az előterjesztés 2. sz. mellékletét képező Martonvásár Város Integrált Településfejlesztési Stratégiája egyeztetési anyagának véleményezését.
3. A Közgyűlés felkéri elnökét, hogy döntéséről az érintett városok polgármestereit tájékoztassa.
4. A Közgyűlés felhatalmazza elnökét, hogy Gárdony, Enying és Mór városok integrált településfejlesztési stratégiája egyeztetési anyagának véleményezése kapcsán a meghatározott határidőig eljárjon, és erről a Közgyűlést tájékoztassa.

**Felelős:** Dr. Molnár Krisztián

Közgyűlés elnöke

**Határidő:** 2015. június 21. (3. és 4. pont esetében)

Székesfehérvár, 2015. június 8.

 **Dr. Molnár Krisztián Dr. Kovács Zoltán**

 a közgyűlés elnöke megyei jegyző